gl gl gl en gl ar lt gl gl it gl gl gl en so gl gl ca gl gl en en en en en en en en en en en gl gl gl gl gl gl en en gl it de gl gl
CENTRO DE DÍA - RESIDENCIA | Cervo
O complexo xeriátrico, ubicado na zona da Veiga, en San Ciprián, é o primeiro centro específico de atención ás persoas maiores ou en situación de dependencia do municipio e dispón de 54 prazas de residencia e 24 de centro de día.
Ao ser un centro municipal, é o Concello o responsable da súa xestión e tamén, por iso, desde a Administración local primouse que os empadroados no municipio tiveran (e teñan) prioridade á hora de acceder a algunha das prazas existentes.
O centro é hoxe unha realidade grazas ao esforzo inversor da Xunta de Galicia, que aportou 2,1 millóns de euros; e aos fondo propios  e xestións do Concello de Cervo, que destinou 300.000 euros.
O complexo goza dunha situación privilexiada, con vistas ao Cantábrico, e dispón de múltiples servizos: seis habitacións individuais e 24 dobres, con baños adaptados; unha habitación para persoal de enfermería e unha habitación dobre de enfermería, tres salas de convivencia (unha por planta), comedor principal, cociña con menú personalizado, sala de rehabilitación, dúas salas polivalentes, lavandería, almacéns de limpeza e alimentación e tres baños con bañeira xeríátrica (un por planta).
O 10 de xullo de 2018 o Centro de Día-Residencia recibiu as súas primeras persoas usuarias, baixo a xestión de Edad Dorada Mensajeros de la Paz, que resultou adxudicataria do servizo, baixo a supervisión continua do Concello.
Trátase dun piar fundamental de apoio ás familias; no que as persoas usuarias atópanse nun ambiente coñecido, evitando así o desarraigo; porque este é UN SERVIZO PENSADO PARA O NOSO PRESENTE E TAMÉN PARA O NOSO FUTURO.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!